உற்றவர், காணலுற்ற மலை நிலை உரைத்தும் அன்றே! 1 பம்பு தேன் மிஞிறு தும்பி பரந்து இசை பாடி ஆட, உம்பர் வானகத்து நின்ற ஒலி வளர் தருவின் ஓங்கும் கொம்புகள், பனைக் கை நீட்டி, குழையொடும் ஒடித்து, கோட்டுத் தும்பிகள், உயிரே அன்ன துணை மடப் பிடிக்கு நல்கும். 2 பண் மலர் பவளச் செவ் வாய்ப் பனி மலர்க் குவளை அன்ன கண் மலர்க் கொடிச்சிமார்க்குக் கணித் தொழில் புரியும் வேங்கை உண் மலர் வெறுத்த தும்பி, புதிய தேன் உதவும் நாகத்